**Zmluva č. SAMRS/D/20XX/XX**

**o poskytnutí finančného príspevku na realizáciu dobrovoľníckej činnosti**

uzatvorená na základe zákona č.617/2007Z.z. o oficiálnej rozvojovej pomoci a o doplnení zákona č. 575/2001 o organizácii činnosti vlády a organizácii ústrednej štátnej správy v znení neskorších predpisov (ďalej len „Zmluva“)

1. **Zmluvné strany**

Zmluva sa uzatvára medzi objednávateľom a vysielajúcou organizáciou.

**Objednávateľ:**

Sídlo:

Zriadená:

Bankové spojenie/IBAN:

IČO:

DIČ:

Tel.:

Fax:

E-mail:

Zastúpená:

(ďalej len „Agentúra“)

a

**Vysielajúca organizácia:**

Sídlo:

Zriadená:

Bankové spojenie/IBAN:

IČO:

DIČ:

Tel.:

Fax:

E-mail:

Zastúpená:

**II. Predmet zmluvy**

2.1. Agentúra v súlade s § 6 ods. 1 písm. b) zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení zákona č. 545/2010 Z. z (ďalej len zákon“), v súlade s ustanoveniami zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a iných všeobecne záväzných právnych predpisov poskytuje finančný príspevok na vysielanie expertov a dobrovoľníkov, ako súčasť oficiálnej rozvojovej pomoci a zákona.

2.2. Predmetom tejto zmluvy je úprava práv a povinností zmluvných strán pri poskytnutí finančného príspevku podľa príslušných ustanovení zákona č. 617/2007 Z.z. o oficiálnej rozvojovej pomoci na realizáciu dobrovoľníckej činnosti č. SAMRS/D/20XX/XX s názvom („XX“) v  prijímajúcej krajine XX.

2.3. Vysielajúcej organizácii bude finančný príspevok na realizáciu dobrovoľníckej činnosti poskytnutý na základe Žiadosti o poskytnutie finančného príspevku na vysielanie dobrovoľníkov a expertov.

2.4. Vysielajúca organizácia sa zaväzuje realizovať vyslanie dobrovoľníkov v rámci projektu uvedeného v  žiadosti o poskytnutie finančného príspevku, ktorú schválilo Ministerstvo zahraničných vecí a európskych záležitostí Slovenskej republiky (ďalej len MZVaEZ SR). Vzájomné práva a povinnosti medzi vysielajúcou organizáciou a dobrovoľníkmi budú upravené osobitnou Zmluvou o dobrovoľníckej činnosti v rámci projektu.

**III. Miesto a doba realizácie**

3.1.Vyslanie dobrovoľníka bude realizované v rámci projektu uvedeného v žiadosti o poskytnutie finančného príspevku v prijímajúcej krajine XX.

3.2. Doba trvania projektu na vyslanie dobrovoľníka je od xz do xy.

3.3. Doba trvania projektu na vyslanie dobrovoľníka uvedená v bode 3.2. zahŕňa prípravu vyslania dobrovoľníka, vyslanie a realizáciu ponávratových aktivít.

3.4. Doba vyslania dobrovoľníka môže byť maximálne xy dní.

**IV. Financovanie projektu**

4.1. Agentúra sa zaväzuje poskytnúť finančný príspevok vysielajúcej organizácie v celkovej výške XX,- EUR.

Finančný príspevok je určený výlučne na krytie nákladov súvisiacich s vyslaním dobrovoľníka, s jeho prípravou na vyslanie a ukončením vyslania, vrátane ponávratových aktivít, v rámci projektu.

4.2. Agentúra do 30 dní po podpise Zmluvy poukáže na účet vysielajúcej organizácie 80% z celkovej výšky finančného príspevku uvedeného v bode 4.1, t.j. XX.- EUR (slovom XX Euro).

4.3. Vysielajúca organizácia je povinná poskytnúť Agentúre kompletné informácie o využití finančného príspevku. Pre tento účel sa zaväzuje predložiť Agentúre Správu z dobrovoľníckeho pobytu a záverečné vyúčtovanie v lehote najneskôr do 15 dní od ukončenia doby trvania projektu uvedeným v bode 3.2.

4.4. Zvyšných 20% z celkovej výšky finančného príspevku uvedeného v bode 4.1, t.j. XX.- EUR (slovom XX Euro), prevedie Agentúra na účet vysielajúcej organizácie až po predložení a schválení záverečného vyúčtovania a  Správy z dobrovoľníckeho pobytu, a to do výšky uznaných oprávnených nákladov, najviac do výšky finančného príspevku a to do 30 dní odo dňa schválenia záverečného vyúčtovania a správy z dobrovoľníckeho pobytu.

4.5. Vysielajúca organizácia je povinná zdokladovať všetky oprávnené náklady . V prípade, ak príjemca nepreukáže, že použil finančný príspevok v súlade so schváleným účelom, alebo ho nevyužije, je povinný vrátiť finančné prostriedky na účet Agentúry najneskôr do 14 kalendárnych dní od schválenia Správy z dobrovoľníckeho pobytu a záverečného vyúčtovania vyslania dobrovoľníka.

4.6. V prípade výskytu živelnej pohromy, epidémie, vojnového konfliktu, vážnych zdravotných ochorení dobrovoľníka či iných závažných udalostí spôsobených vyššou mocou, ktorý znemožní ďalšiu realizáciu projektu, ukončí vysielajúca organizácia bezodkladne všetky aktivity súvisiace s daným projektom a predloží Agentúre vyúčtovanie nákladov a správu z dobrovoľníckeho pobytu a to najneskôr do 30 dní odo dňa, kedy došlo k ukončeniu aktivít. V prípade, že rozhodne MZVaEZ SR a/alebo Agentúra z dôvodov uvedených vyššie o bezodkladnom ukončení všetkých aktivít súvisiacich s projektom, je vysielajúca organizácia povinná takéto rozhodnutie akceptovať a v prípade, že v čase rozhodnutia sa dobrovoľník nachádza v prijímajúcej krajine, zabezpečiť jeho bezodkladný návrat na Slovensko.

4.7. V prípade ukončenia aktivít v zmysle bodu 4.6., je vysielajúca organizácia povinná vrátiť Agentúre všetky finančné prostriedky, ktoré k termínu ukončenia aktivít obdržala. Z tejto sumy, je vysielajúca organizácia oprávnená odpočítať oprávnené náklady. Výška odpočtu oprávnených nákladov podlieha schváleniu Agentúrou.

4.8. Dobrovoľník je povinný zúčastniť sa predvýjadzového školenia, ktoré organizuje Agentúra a/alebo MZVaEZ SR.

4.9. Dobrovoľník je povinný absolvovať zdravotnú prehliadku (pred vycestovaním do prijímajúcej krajiny) v jednom z uvedených zariadení: Poliklinika cudzokrajných chorôb, Bratislava;Ambulancia pre cudzokrajné choroby, Univerzitná nemocnica Martin;Centrum pre cudzokrajné choroby – Univerzitná nemocnica L. Pasteura Košice. Súčasťou vyúčtovania je potvrdenie vydané jedným z uvedených zdravotníckych zariadení o spôsobilosti absolvovať pobyt v danej rozvojovej krajine. Všetky náklady spojené s absolvovaním zdravotnej prehliadky na jednom z uvedených zdravotníckych zariadení a vydaním potvrdenia o spôsobilosti absolvovať pobyt v danej rozvojovej krajine sú oprávneným nákladom v rámci projektu. V prípade, že potvrdenie o spôsobilosti absolvovať pobyt v prijímajúcej/rozvojovej krajine nebude súčasťou vyúčtovania, budú všetky výdavky súvisiace s projektom považované za neoprávnené.

4.10. Vysielajúca organizácia je povinná pred príchodom dobrovoľníka do prijímajúcej krajiny informovať príslušný zastupiteľský úrad SR o termíne príchodu dobrovoľníka do prijímajúcej krajiny, mieste jeho pobytu a jeho kontaktných údajoch ako aj o kontaktných údajoch hosťujúcej organizácie.

**V. Záverečné ustanovenia**

5.1. Vysielajúca organizácia sa zaväzuje zabezpečiť realizáciu dobrovoľníckej činnosti, na ktorý získala finančný príspevok v  rámci schváleného projektu v súlade s podmienkami projektu.

5.2. Agentúra je oprávnená pozastaviť poskytnutie záverečnej časti finančného príspevku v prípade porušenia podmienok tejto zmluvy, alebo podmienok poskytnutia finančného príspevku na dobrovoľnícku činnosť a to až do doby odstránenia nedostatkov.

5.3. Agentúra si vyhradzuje právo kontrolovať a pripomienkovať realizáciu dobrovoľníckej činnosti v rámci projektu.

5.4. Agentúra priebežne zverejňuje na svojom webovom sídle usmernenie k oprávnenosti nákladov, ktoré je pre vysielajúcu organizáciu záväzné.

5.5. Vysielajúca organizácia je povinná používať logo SlovakAid na všetkých informačných materiáloch a mediálnych výstupoch súvisiacich s realizáciou dobrovoľníckej činnosti v rámci projektu.

5.6. Akékoľvek zmeny tejto zmluvy je možné vykonať len po vzájomnej dohode zmluvných strán vo forme písomných dodatkov.

5.7. Zmluva je vyhotovená v dvoch exemplároch, z ktorých každá zo zmluvných strán obdrží jedno vyhotovenie.

5.8. Zmluva nadobúda platnosť dňom podpísania oboma zmluvnými stranami. Účinnosť táto zmluva nadobúda dňom nasledujúcim po jej zverejnení v zmysle §47a ods. 1 Občianskeho zákonníka v platnom znení.

Príloha: Žiadosť o poskytnutie finančného príspevku na vyslanie dobrovoľníka

Dňa: dd.mm.rr Dňa: dd.mm.rr

…………………………………. …………………………………….

 SAMRS Vysielajúca organizácia